**Ministru kabineta noteikumu projekta „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem” (turpmāk–noteikumu projekts) izstrādāts, pamatojoties uz 2012.gada 15.marta likumā „Grozījumi Izglītības likumā” veikto grozījumu Izglītības likuma 14.panta 19.punktā. Minētais grozījums paredz, ka valsts izglītības standartos tiek ietverti šo standartu prasībām atbilstoši izglītības programmu paraugi. Izglītības likuma 15.panta 21.punkts tika izslēgts, vienlaikus izsakot jaunā redakcijā šā panta 7.punktu, kurā noteikts, ka Izglītības un zinātnes ministrija (turpmāk – IZM) izstrādā valsts pirmsskolas izglītības vadlīnijas un valsts izglītības standartu prasībām atbilstošus izglītības programmu paraugus.  |
| 2. | Pašreizējā situācija un problēmas | Pašlaik ir spēkā Ministru kabineta 2006.gada 19.decembra noteikumi Nr.1027 „Noteikumi par valsts standartu pamatizglītībā un pamatizglītības mācību priekšmetu standartiem”. Saskaņā ar minētajiem Ministru kabineta noteikumiem valsts izglītības standartu prasībām un Latvijas izglītības klasifikācijai atbilstošus izglītības programmu paraugus izstrādā IZM. Savukārt izglītības iestādes izstrādā savas izglītības programmas vai īsteno IZM izstrādātajiem programmu paraugiem atbilstošas pamatizglītības programmas. IZM izstrādātie izglītības programmu paraugi ir saistoši un ir obligāti ievērojami izglītības iestādēm.Mazākumtautību izglītībā būtiskākās pārmaiņas attiecināmas uz 1999.gadu, kad atbilstīgi Izglītības likuma prasībām skolas uzsāka īstenot mazākumtautību izglītības programmas, nosakot divu valodu – latviešu valodas un mazākumtautību – izmantošanu izglītības procesā. Izglītības iestādes, veidojot savu izglītības programmu, izvēlējās vienu no IZM piedāvātajiem programmu paraugiem, kas tika izstrādāti sadarbībā ar Latvijas Universitātes mācībspēkiem. Pamatojoties uz grozījumu Izglītības likuma 41.panta pirmajā daļā, mazākumtautību izglītības programmas izstrādā izglītības iestāde, izvēloties vienu no valsts pamatizglītības standartā ietvertajiem izglītības programmu paraugiem. Tā kā 13% izglītības iestāžu ir licencējušas savu skolas izstrādātu mazākumtautību izglītības programmas paraugu, kas izstrādāts, pamatizglītības programmu apvienojot ar mazākumtautību izglītības programmu, izglītības iestādes izvēlei noteikumu projektā būtu pievienojams piektais modeļa paraugs.Ņemot vērā, ka ar 2014./2015.mācību gadu 1.klasē un 2015./2016.mācību gadā 1. un 2.klasē tiek īstenots priekšmets „Svešvaloda”, nepieciešams papildināt izglītības programmu paraugu mācību stundu un mācību priekšmetu plānus, jo šobrīd svešvalodu apguve valsts pamatizglītības standartā noteikta no 3.klases. Valsts pamatizglītības standarts tiek grozīts attiecībā uz mācību priekšmetu standartu „Svešvaloda”. Minētais grozījums jāveic, pamatojoties uz Nacionālajā attīstības plānā noteikto un Eiropas Komisijas „Ziņojumu par rīcības plānu „Valodu mācīšanās un valodu daudzveidības veicināšana”” (COM (2007) 554, Briselē, 25.09.2007.), kurā akcentēta agrīna svešvalodu mācīšanās ieviešana pamatizglītībā.Saskaņā ar Latvijā veiktu pētījumu (Skolēnu veselības paradumu pētījums, 2009./2010.mācību gada aptauja) rezultātiem Latvijas 11, 13 un 15 gadīgu skolēnu attieksme par veselīgu dzīvesveidu ir apmierinoša, īpaši attiecībā uz skolēnu zināšanām par veselīgu dzīvesveidu un mazkustīguma un neveselīga uztura negatīvo ietekmi uz veselību. Informatīvajā ziņojumā „Par mācību priekšmeta „Veselības mācība” iekļaušanu vispārējās vidējās un profesionālās izglītības mācību programmās” (VSS – 1156) tika analizēta situācija veselības izglītībā un sniegti argumenti integrēta veselības izglītības satura ieviešanai. 2012.gada 30.novembrī ar vēstuli Nr.01-06/5262 IZM ir informējusi Veselības ministriju par veselības mācības ieviešanu vispārējās izglītības saturā. Veselības mācības jautājumi pamatizglītības pakāpē ir pilnvērtīgi iekļauti mācību priekšmeta „Sociālās zinības” 1. – 9.klasei saturā. Saskaņā ar Valdības rīcības plānā noteikto 27.8.pasākumu tiks ieviests integrēts veselības, sporta izglītības un cilvēkdrošības kurss pirmskolas pamata un vidējā izglītībā.Mācību priekšmeta standartā„ Sociālās zinības” 1. – 9.klasē ir pievienota prasība izglītojamajiem e-pakalpojumu prasmju lietošanā. Noteikumu projektā noteikts, ka mācību sasniegumu vērtētājs izglītības iestādes obligātajā dokumentācijā lieto apzīmējumu „n/v” (nav vērtējuma), ja nav iespējams novērtēt izglītojamā mācību sasniegumus.Izglītības iestādes īsteno pamatizglītības programmas pamatojoties uz saņemto licenci. Ja maksimālā mācību stundu slodze nemainās, izglītības iestādei nav nepieciešams pārlicencēt izglītības programmu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir atbilstoši Izglītības likuma 14.panta 19.punktā grozītajai Ministru kabineta kompetencei pievienot noteikumiem par valsts pamatizglītības standarta un pamatizglītības mācību priekšmetu standartiem šo standartu prasībām atbilstošus izglītības programmu paraugus.Atbilstoši Izglītības likuma 8. un 38.pantā un Ministru kabineta noteikumos Nr. 990 „Noteikumi par Latvijas izglītības klasifikatoru” paredzētajam, noteikumu projektam ir pievienoti šādi pamatizglītības programmu paraugi: humanitārā un sociālā virziena, matemātikas, dabaszinību un tehnikas virziena, profesionāli orientētā virziena programmas paraugs pamatizglītības ieguvei klātienes, vakara (maiņu) un neklātienes (tai skaitā tālmācības) formā. Noteikumu projektam pievienoti pedagoģiskās korekcijas izglītības programmas, sociālās korekcijas izglītības programmas un speciālās izglītības programmu paraugi. Vispārējās izglītības iestādes klasē var integrēt (iekļaut) izglītojamos ar redzes traucējumiem, dzirdes traucējumiem, fiziskās attīstības traucējumiem, valodas traucējumiem, mācīšanās traucējumiem un garīgās attīstības traucējumiem.Noteikumu projektā tiek piedāvātas izglītības iestāžu autonomijas iespējas, lai izglītības iestādes varētu izvēlēties, kuram no mācību priekšmetiem piedāvāt lielāku stundu skaitu atkarībā no skolas izvēlētā virziena un skolēnu vajadzībām. Noteikumu projekta pielikumos pievienotajos izglītības programmu paraugos ir noteikts, ka izglītības iestāde, īstenojot savā attīstības plānā izvirzītās prioritātes, izvēlas vienu no piedāvātajiem izglītības programmas mācību priekšmetu un mācību stundu plāna variantiem. Mācību priekšmetu un mācību stundu plāna 1.variants nosaka katra mācību priekšmeta un mācību stundu plāna optimālo mācību stundu skaitu. Mācību stundu skaitu papildina izglītības iestādes, nepārsniedzot mācību stundu slodzi nedēļā, izņemot 3., 6. un 9.klasi. Piemēram, izglītības iestāde, kas īsteno humanitārā vai sociālā virziena pamatizglītības programmu, var noteikt papildu mācību stundu skaitu kādā no šīs jomas mācību priekšmetiem.Izvēloties mācību priekšmetu un mācību stundu plānu 2.variantu, izglītības iestāde turpina īstenot šobrīd lietoto izglītības programmu, kuras paraugs ir apstiprināts ar IZM 2005.gada 24.augusta rīkojumu Nr.611 „Par pamatizglītības programmu paraugu apstiprināšanu”.Principi, kuri tika ņemti vērā, nosakot noteikumu projekta pielikumos ietvertos mācību stundu plāna variantus, ir izglītības iestādes autonomijas saglabāšana un patstāvīga mācību procesa plānošanas atbalstīšana izglītības iestādē. Tas nepieciešams tādēļ, lai izglītības iestādēm dotu izvēles iespēju turpināt līdzšinējo mācību procesu vai arī veidot savu mācību priekšmetu un mācību stundu plānu ar atšķirīgu mācību stundu skaitu nedēļā.Mazākumtautību izglītības programmas paraugam, kas izstrādāts, pamatizglītības programmu apvienojot ar mazākumtautību izglītības programmu, izglītības iestādes izvēlei noteikumu projektā tiek pievienots piektā modeļa paraugs. Mazākumtautību izglītības programmu piecu modeļu mācību priekšmetu un mācību stundu plāna paraugi nosaka dažādas proporcijas mācību priekšmetu apguvei latviešu valodā un balstās sadarbībā ar LU IZM izstrādātiem izglītības programmu paraugiem. Izglītības iestāde, izstrādājot mazākumtautību izglītības programmas paraugu un izvēloties vienu no valsts pamatizglītības standartā ietvertajiem izglītības programmu paraugiem (1.–5.modelis), ņem vērā izglītojamo latviešu valodas prasmes un latviešu valodas lietošanas pieredzi. Noteikumu projekts nosaka, ka mācību priekšmeti, kuri apgūstami mazākumtautības valodā saskaņā ar mācību priekšmetu un mācību stundu plānu, var tikt apgūti latviešu valodā, izņemot mācību priekšmetu „Mazākumtautību valoda” un mācību priekšmetu „Literatūra”.Saskaņā ar Ministru kabineta sēdes 2012.gada 3.jūlija protokola Nr.37 27.§ 3.punktu sagatavotajā informatīvajā ziņojumā „Par risinājumiem mācību līdzekļu nodrošināšanai vispārējās izglītības iestādēs” (TA-997) minēto, IZM ir sagatavojusi grozījumus normatīvo aktu regulējumos, kas skar grozījumus Izglītības likumā (mācību līdzekļu definējums; dalītā atbildība par mācību līdzekļu iegādi), kā arī Ministru kabineta noteikumos (mācību līdzekļu iegādes un finansēšanas kārtība). Saskaņā ar VRP 4.5. pasākumu IZM līdz 2014.gada 1.jūnijam plāno izstrādāt plānu skolu bibliotēku nodrošināšanai ar mācību procesam un bērnu vispusīgai attīstībai nepieciešamajām tradicionālajām un digitālajām grāmatām, enciklopēdijām, uzziņas krājumiem. Perspektīvā paredzēts atbalstīt valsts finansētu digitālu, IZM uzturētā elektroniskā vidē pieejamu mācību materiālu izveidi, saglabājot izdevniecību iespējas veidot un pārdot mācību komplektus un mācību līdzekļus. Veicinot uzdevuma īstenošanu, IZM ir sākusi aktīvas diskusijas ar mācību literatūras izdevējiem par iespējamajiem ilgtermiņa sadarbības modeļiem.IZM ir plānojusi attīstīt un uzturēt trīs izglītības informācijas sistēmas (viis.lv, vpis.lv un skolas.lv), nodrošinot e-pakalpojumu pieejamību 100% izglītojamo un pedagogu, un sagatavot vismaz trīs mācību materiālus darbam ar jaunajām informācijas komunikāciju tehnoloģijām pirmsskolā un sākumskolā.Noteikumu projekts nosaka, ka ar 2014./2015.mācību gadu 1.klasē un 2015./2016.mācību gadā 1. un 2.klasē tiek īstenots priekšmets „Svešvaloda”.Lai pakāpeniski iekļautu sākumskolas posmā 10 ballu vērtēšanas sistēmu, noteikumu projekts paredz vērtēšanu 10 ballu skalā šādos mācību priekšmetos: matemātika, latviešu valoda latviešu mācībvalodas izglītības iestādēs, latviešu valoda un literatūra mazākumtautību izglītības iestādēs, mazākumtautības valoda, 2. un 3.klasē.Noteikumu projekts paredz, ka, beidzot 3. un 6.klasi, turpmāk īstenojami valsts diagnosticējošie darbi, kas, sākot ar 2012./2013.mācību gadu, tiek īstenoti ieskaites vietā. Ar šīm izmaiņām noteikumu projektā tiek noteikts, ka turpmāk valsts pārbaudījumu forma „Ieskaite” 3. un 6.klasē tiks aizstāta ar valsts pārbaudījumu darbu formu „Valsts diagnosticējošais darbs”. Šī zināšanu un prasmju pārbaudes forma veicina skolēnu sasniegumu dinamikas izpēti ilgtermiņā un 3.klasē neietekmē vērtējumu mācību priekšmetā gadā.Izglītības sasniegumu vērtēšana ir neatņemama iepriekš iegūtas izglītības sastāvdaļa. Izglītības likuma 35.pantā noteikts, ka izglītības vērtēšanas pamatprincipi, pamatkritēriji un kārtība ir noteikta valsts izglītības standartos, līdz ar to noteikumu projekta 24. – 30.pielikumā V nodaļā ir noteikti Iegūtās izglītības vērtēšanas kritēriji, kārtība un vērtēšanas pamatprincipi.Mācību sasniegumu vērtētājs izglītības iestādes obligātajā dokumentācijā lieto apzīmējumu „n/v” (nav vērtējuma). Gadījumus, kādos mācību sasniegumu vērtētājs ir tiesīgs lietot apzīmējumu „n/v”, nosaka izglītības iestāde iekšējos normatīvajos aktos.Lai veicinātu veselīga dzīvesveida popularizēšanu, noteikumu projektā 1. līdz 9.klasēs ir paredzēta iespēja mācību stundās iekļaut 2–3 minūšu dinamiskās pauzes izglītojamo stājas attīstīšanai un nostiprināšanai. Valdības rīcības plāna (apstiprināts ar Ministru kabineta 2012.gada 16.februāra rīkojumu Nr.84) 1.2.uzdevuma (veicināt skolu autonomiju un individualitāti (..)) izpildes nolūkā izglītības iestādei ir tiesības patstāvīgi pieņemt lēmumu par mācību gadā izmantojamo laika apjomu mācību ekskursijām, mācību olimpiādēm, sporta pasākumiem un citiem ar mācību un audzināšanas procesu saistītiem pasākumiem.Saskaņā ar Izglītības likuma 1.panta 4.punktā noteikto izglītības process ietver mācību un audzināšanas darbību. Izglītības rezultāts ir personas zināšanu, prasmju un attieksmju kopums. Ievērojot minēto ir papildināti un precizēti noteikumu projekta pielikumi.Noteikumu projektā noteikts, ka izglītības iestādes, kuras īsteno pamatizglītības programmas, pamatojoties uz licenci, kas izsniegta uz noteiktu laiku līdz šo noteikumu spēkā stāšanās dienai, ir tiesīgas to īstenot līdz licences darbības termiņa beigām. |
| 5. | Projekta izstrādē iesaistītās institūcijas | Noteikumu projekta izstrādē tika iesaistīts Valsts izglītības satura centrs, Izglītības kvalitātes valsts dienests, kā arī notika diskusijas 2012.gada 22.oktobrī IZM Konsultatīvajā padomē mazākumtautību izglītības jautājumos. Minētā padome ir akceptējusi noteikumu projektu. 2012.gada 24.oktobrī par noteikumu projektu ir informēti pilsētu un novadu izglītības pārvalžu vadītāji un speciālisti. |
| 6. | Iemesli, kādēļ netika nodrošināta sabiedrības līdzdalība | Lai diskutētu un vienotos par noteikumu projektu, t.sk. kompromisa risinājumiem mācību priekšmetu un mācību stundu plānā, papildus nodrošināta sabiedrības līdzdalība un organizētas šādas tikšanās ar sociālajiem partneriem:* 2012.gada 22.novembrī ar Valsts Akadēmiskā kora „Latvija” māksliniecisko vadītāju M.Sirmo un Latvijas Mūzikas akadēmijas mācībspēkiem;
* 2012.gada 22.novembrī ar Latvijas informācijas un komunikācijas tehnoloģijas asociācijas (LIKTA) pārstāvjiem;
* 2012.gada 22.novembrī ar Latvijas Tirdzniecības un rūpniecības kameras pārstāvjiem;
* 2012.gada 26.novembrī ar Latviešu valodas asociācijas priekšsēdētāju A.Vanagu;
* 2012.gada 27.novembrī ar Rīgas Pedagoģijas un izglītības vadības akadēmijas mācībspēkiem;
* 2012.gada 21.decembrī ar Speciālās izglītības darbinieku asociācijas pārstāvjiem;
* 2013.gada 3.janvārī ar Latvijas Lauksaimniecības universitātes Tehniskās fakultātes un Izglītības un mājsaimniecības institūta mācībspēkiem.
 |
| 7. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Vispārējās izglītības iestādes pedagogi un izglītojamie, kas iesaistīti pamatizglītības programmas īstenošanā. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Projekts šo jomu neskar. |
|  3. |  Tiesiskā regulējuma finansiālā ietekme |  Finansiālā situācija mainās, sākot ar 2014.gada 1.septembri. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums |  Projekts šo jomu neskar. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| **Rādītāji** | **2012.** | Turpmākie trīs gadi (tūkst. latu) |
| **2013.** | **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 | 7 |
| 1. Budžeta ieņēmumi: | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 255, 1 | 1 020,3 | 1 530,5 |
| 2.1. valsts pamatbudžets | 0 | 0 | 0 | 255, 1 | 1 020,3 | 1 530,5 |
| 2.2. valsts speciālais budžets | 0 | 0 | 0 | 0 | 0 |  |
| 2.3. pašvaldību budžets  | 0 | 0 | 0 | 0 | 0 |  |
| 3. Finansiālā ietekme: | 0 | 0 | 0 | -255, 1 | -1 020,3 | -1 530,5 |
| 3.1. valsts pamatbudžets | 0 | 0 | 0 | -255, 1 | -1 020,3 | -1 530,5 |
| 3.2. speciālais budžets | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 |
| 0 | 0 | 0 | 0 | 0 |
| 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pirmās svešvalodas apguve tiek uzsākta ar 2014.gada 1.septembri, paredzot katrai klasei papildus 2 stundas. Šobrīd pirmās svešvalodas apguve sākas no 3.klases.Aprēķins:No 2014.gada sept. 1.klase: klašu skaits 1200 x 2 = 2400 stundas /nedēļā. Skolotāju likmju skaits: 2400 stundas ned:21 (1 likme->21h)=114 likmes.Algas fonds vienam mēnesim (aprēķins saskaņā ar 22.12.2009. MK not.1616): 114 x 280 x 1,4 x 1,15 x 1,2409 = 63771 Ls, četriem mēnešiem (2014.gada septembris-decembris) = 255084 LsKopā 2014.gadam 01.09 – 31.12. = 255 084 (1.kl.)2015.gadam 1.klases visu gadu: 765252 Ls; 2.klases no septembra, četriem mēnešiem = 255084 Ls.Kopā 2015.gadam = 1020336 Ls2015.gadā 01.01. – 31.08. 510 168 (1.kl.)2015.gadā 01.09. – 31.12. 255 084 (2.kl.)2015.gadā 01.09. – 31.12. 255 084 (1.kl.);Kopā 2015.gadā = 1020 336 Ls;2016.gadam 1. un 2.klase visu gadu: 63771 Ls x 2 x 12 = 1530504 Ls.2016.gadā 01.01. – 31.08. 1020 336 (1.,2.kl.); 2016.gadā 01.09. – 31.12. 510 168.Kopā 2016.gadā = 1530 504 Ls. |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7. Cita informācija | Jautājumu par papildu finansējumu 2014.gadam un turpmākajiem gadiem izskatīt Ministru kabinetā vienlaikus ar visu ministriju un citu centrālo valsts iestāžu prioritāšu pieteikumiem 2014.gada valsts budžeta likumprojekta sagatavošanas un izskatīšanas procesā atbilstoši valsts budžeta finansiālajām iespējām. |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2010.gada 6.aprīļa noteikumos Nr.334 „Noteikumi par valsts pārbaudījumu norises kārtību” |
|  2. | Cita informācija | Nav. |

**Anotācijas V sadaļa –** projekts šīs jomas neskar.

|  |
| --- |
| VI. Sabiedrības līdzdalība un šīs līdzdalības rezultāti |
| Sabiedrības informēšana par projekta izstrādes uzsākšanu | Par noteikumu projektu ir notikušas diskusijas 2012.gada 22.oktobrī IZM Konsultatīvajā padomē mazākumtautību izglītības jautājumos. Padome ir akceptējusi noteikumu projektu. 2012.gada 24.oktobrī par noteikumu projektu ir informēti pilsētu un novadu Izglītības pārvalžu vadītāji un speciālisti.  |
| Sabiedrības līdzdalība projekta izstrādē  | 2012.gada novembrī un decembrī ministrija ir organizējusi sanāksmes ar sociālajiem partneriem, tajā skaitā Mūzikas akadēmijas mācībspēkiem, Rīgas pedagoģijas un izglītības vadības akadēmijas, Valsts Akadēmiskā kora „Latvija”, Latvijas Informācijas un komunikācijas tehnoloģijas asociācija, Latvijas Darba devēju konfederācija, Latviešu valodas asociācijas, Speciālās izglītības asociācijas, Latvijas Lauksaimniecības universitātes Tehniskās fakultātes Izglītības un mājsaimniecības institūta mācībspēkiem, lai vienotos par grozījumiem valsts pamatizglītības standarta projektā.  |
| Sabiedrības līdzdalības rezultāti  | Rīgas pedagoģijas un izglītības vadības akadēmijas, Valsts Akadēmiskā kora „Latvija” mākslinieciskais vadītājs M.Sirmais ir aicinājis palielināt mūzikas un mākslas mūzikas stundu skaitu. Latvijas Informācijas un komunikācijas tehnoloģijas asociācija ir vērsusi uzmanību matemātikas mācību stundu palielināšanai pamatizglītības posmā. Ir ņemti vērā Latvijas Darba devēju konfederācijas ieteikumi, līdz ar to iekļautas šādas tēmas neformālās izglītības nodarbību un klases audzinātāju nodarbību sarakstā: uzņēmējspēju kompetenču attīstošās nodarbības, kā arī finanšu pratība. |
| Saeimas un ekspertu līdzdalība | Nav |
| Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vispārējās izglītības iestādes, kas īsteno pamatskolas izglītības programmas pašvaldību, t.sk. izglītības pārvalžu vadītāji un speciālisti, IZM. |
| 2. | Projekta izpildes ietekme uz pārvaldes funkcijām  | Funkcijas un uzdevumi netiek paplašināti |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Veidot jaunas institūcijas nav nepieciešams |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likvidēt esošas institūcijas nav nepieciešams |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošas institūcijas reorganizācija vai esošu institūciju apvienošana nav plānota |
| 6. | Cita informācija | Nav |

Izglītības un zinātnes ministrs R.Ķīlis

Vizē: Valsts sekretāre S.Liepiņa

 22.03.2013.

2597

 O.Arkle

67047944, olita.arkle@izm.gov.lv